Muutos asiakkaiden kulkuun Imatran aikuisten keskuksessa

Imatran aikuisten keskuksen (os. Tainionkoskentie 1) asiakasliikennettä eri tiloissa on tarkennettu.

Asiakkaat kulkevat rakennukseen tuttuun tapaan pääovesta (kuvassa vasemmalla), mutta kaikkien kerrosten vastaanottotiloja sisältäville käytäville kulkeminen tapahtuu asiakkaan vastaanottavan työntekijän johdolla.

Työntekijät hakevat asiakkaat ala-aulasta, toisen kerroksen odotustilasta tai kolmannen kerroksen porrastasanteelta.

Korvauslääkehoidon, keskitetyn lääkkeenjaon ja Neupiksen tiloissa toimitaan samalla tavoin, eli asiakkaat haetaan C-rapun edustalta toimitiloihin. Tulevaisuudessa C-rappuun pyritään saamaan ovikello helpottamaan asiakkaiden sisäänpääsyä, mutta sitä ennen asiakkaat haetaan ovelta.

Lisätietoja:

Mikko Aaltonen, SOTE-turvallisuus- ja valmiuspäällikkö, puh. 040 651 5874, mikko.aaltonen@ekhva.fi