Ruokolahden apuvälinevarasto muuttuu ammattilaisvarastoksi 7.6.2026

Apuvälineiden lainaus ja palautus Ruokolahden hyvinvointiaseman apuvälinevarastosta asiakkaille päättyy 7.6.2026. Apuvälinevarasto jää ammattilaisten käyttöön, ja apuvälineitä voivat hakea vain Etelä-Karjalan hyvinvointialueen (Ekhva) henkilökuntaan kuuluvat.

Jatkossa Ruokolahden alueen asiakkaat voivat asioida Imatran Honkaharjun apuvälinelainaamossa, Rautjärven fysioterapian apuvälinepisteessä tai muissa Ekhvan apuvälinelainaamoissa aukioloaikojen mukaan tai varaamalla ajan. Myös apuvälineiden palautukset tehdään näihin paikkoihin. Ajanvarauksen voi tehdä soittamalla puh. 05 352 6000.

Apuvälinekeskuksen palveluesihenkilö Laura Kajastila-Hämäläinen kertoo, että Ruokolahden uudelle hyvinvointiasemalle muuttavan apuvälinevaraston tilat ovat aiempaa pienemmät, ja siellä ei ole apuvälineiden pesutilaa.
– Vaikka tuttu asiointipaikka vaihtuu, asiakkaat saavat jatkossakin apuvälineet tarpeensa mukaan. Tarvittaessa autamme löytämään sopivimman asiointipaikan ja neuvomme ajanvarauksessa, kertoo Kajastila-Hämäläinen.

Lisätietoa apuvälineiden lainauksesta löydät verkkosivuiltamme.

Lisätietoja medialle:

Laura Kajastila-Hämäläinen, palveluesihenkilö, apuvälinekeskus, p. 040 653 4931, laura.kajastila-hamalainen@ekhva.fi

Maiju Taskula, avoterapiat toimintayksikön esihenkilö, puh. 040 651 3815, maiju.taskula@ekhva.fi